**Mel.: Hjemmebrænderiet**

1. Vi står her nær Skæve i dejlig natur

 desværre så er den på hastig retur.

 Der bores for skifergas i vores jord,

 men lidt gasser og gift slipper ud langs med bor.

Det sprøjter med mudder og flyder med slam

 naturen spoleres for evigt en skam.

 Vort grundvand forgiftes for tusinde år;

 ”Der er penge i skidtet de ”klogeste” spår”.

2. Naturgas fra Nordsøen sættes i stå

 så skifergas nu man til gengæld kan få.

 Besynderligt er, at man dette vil ha’,

 det er samme CO**2** som vil komme der a’.

 Det sprøjter med mudder **. . . . .**

3. Det virker som om, det er storpolitik

 det mangler jo fuldstændig kløgt og logik.

 Som Hausgaard jo sang om atomkraft med vid;

 ”Kan ej nå at gi’ affaldsproblem i vor tid”.

 Det sprøjter med mudder **. . . . .**

4. Så Vendelbo rejs dig og tag nu din tørn

 og kæmp for rent grundvand til fremtidens børn

 Støt op så ej skifergas sættes i drift,

 Og man ej forurener vor landsdel med gift.

 Det sprøjter med mudder **. . . . .**

**Jyden han æ stærk å sej Jyden han er stærk og sej**

Jyden han æ stærk å sej, Jyden han er stærk og sej,

modde båd i nøj å næj. Modig båd´i ny og næ.

Goer ed op, å goer ed nier, Går det op, og går det ned,

Åller do fåtawt ham sier, aldrig du fortabt ham ser,

goer ed op, å goer ed nier, går det op, og går det ned,

åller do fåtawt ham sier. aldrig du fortabt ham ser.

Først næ dær æ nøe pofahr, Først når der er nød på færd´

Komme jyden ud å dar. kommer jyden ud af dør´n

Men han goer ett ind igjen, Men han går ik´ ind igen

fa´de uhn han ha gjent h Før han har gennet det onde væk

men han goer ett ind igjen, Men han går ik´ ind igen

fa´ de uhn han ha gjent hen. Før han har gennet det onde væk

**Mel.: Sørens far har penge...**

1. Staten ønsker penge

og derfor må vi hænge

på tvivl som skifergas

Vores egn har andre mål

”Vi siger Nej til staten”

1. Staten går så stille

Det spiller ingen trille

om egnen bli´r forladt.

Her skal råbes højt om svigt,

”Vi tier ikke stille”

1. Staten ønsker penge

Vi ønsker grønne enge,

rent vand og fred og ro

Vreden her bli´r til en sten

”I statens bløde senge”

**Altid frejdig, når du går**

Altid frejdig, når du går

veje, Gud tør kende,

selv om du til målet når

først ved verdens ende.

Aldrig ræd for mørkets magt

stjernerne vil lyse,

med et fadervor i pagt

skal du aldrig gyse.

Kæmp for alt, hvad du har kært,

dø, om så det gælder,

da er livet ej så svært,

døden ikke heller.

**Der er noget galt i Danmark**

Der er noget galt i Danmark,
Dybbøl Mølle maler helt ad helved' til,
bare tegnedrengen er i orden
kan man få det som man vil.
Blæse vær' med andres mening
selvom det er dem der står for skud,
der er noget galt i toppen,
no'et der trænger til at skiftes ud.

Jensen går ned til en å
for at fange sig en fisk,
hvad han ofte har gjort.
Men der er ingenting at hente,
en industri har fyldt åen op med skidt og lort.
Før gik han tur langs med stranden
og nød de vilde fugle i titusindvis,
nu kan han få dem i olie,
men til for høj en pris.
For der er noget galt i Danmark ...

**Skifergas Nej Tak – protestsang**

(Melodi: Skipper Klements morgensang)

I Jylland mellem tvende have

undergrunden gemmer på ”en gave”.

Jorden skal hulles som en si

hvis det bare skifergas kan gi’.

Vendelboer, danske venner: Rejs jer til kamp for den jord

vi kender.

Gas-eventyr - fata morgana

kortsigtet løsning, ingen har gavn af

Slut er vores tålmodighed

Lad nu vores vand og jord i fred

Vendelboer, danske venner: Rejs jer til kamp for den jord

vi kender.

Fransk Total og Nordsøfonden

kender ikke vendelboer ånden

Vi bor nord for landets lov og ret

Al det snak om gas har gjort os træt.

Vendelboer, danske venner: Rejs jer til kamp for den jord

vi kender.

Tro ej vi kan købes for penge

vores grundvand skal nemlig vare længe

Vis respekt for vores livsgrundlag

Se at lukke denne boresag.

Vendelboer, danske venner: Rejs jer til kamp for den jord

vi kender.

Vi tror ikke, vi er de sidste

Som et liv i Vendsyssel skal friste

Miljøsvineri går ikke an

Vores børn skal også drikke vand

Vendelboer, danske venner: Rejs jer til kamp for den jord

vi kender.

Rigdom si´r I, er for de rige

Men vi har noget andet at sige

Giften bli´r sidste nådestød

Husk nu på det kan bli’ vores død

Vendelboer, danske venner: Rejs jer til kamp for den jord

vi kender.

Uden vand vi lever ikke længe

vi kan ikke æde gas og penge

flytter vi væk fra Nordjylland

Er der plads til os i Nordsjælland?

Vendelboer, danske venner: Rejs jer til kamp for den jord

vi kender.

**KRINGSAT AF FJENDER**

Kringsat af fjender, gå
ind i den tid!
Under en blodig storm -
vi dig til strid!
Kanske du spør' i angst,
udækket, åben:
Hvad skal jeg kæmpe med,
hvad er mit våben?

Her er dit værn mod vold,
her er dit sværd:
troen på livet vort,
menneskets værd.
For al vor fremtids skyld,
søg det og dyrk det,
dø om du må - men:
øg det og styrk det!

Stilt går granaternes
glidende bånd.
Stands deres drift mod død,
stands dem med ånd!
Krig er foragt for liv.
Fred er at skabe.
Kast dine kræfter ind:
døden skal tabe!

Ædelt er mennesket,
jorden er rig!
Findes her nød og sult,
skyldes det svig.
Knus det! I livets navn
Skal uret falde
Solskin og brød og ånd
ejes af alle.

Dette er løftet vort
fra bror og til bror:
vi vil bli gode mod
menneskenes jord.
Vi vil ta vare på
skønheden, varmen -
som om vi bar et barn
varsomt på armen

**Vi elsker vort dejlige land..**

Mel.: Mon Sorte Rudolf kan danse.

Vi står her i Vendsyssel landet,

og synger så højt, som vi kan.

Vi synger for luften og vandet,

for Danmark, vort dejlige land.

Vi synger om sundhed og glæde,

for fremtidens voksne og børn.

Vi synger for Vendsyssel landet,

Det` nu …vi skal tage den tørn.

Mon Skifergassen kan standses?

Ja, det kan I tro at den kan.

Vi samles blot alle på ..skansen,

hver eneste kvinde og mand.

Så løfter vi stemmen mod himlen,

i demokratiets forstand.

Vi skifergassen vil standse

Vi elsker vort dejlige land.

Mel.: jeg ved en lærkerede eller Jens Vejmand

I landets fagre sletter man huller bore kan

Ned fire kilometer – men ikke efter vand

Total og Nordsøfonden vil finde skifergas

skal du og jeg så tie, og gi´ kemien plads?

Metan og tungmetaller kan følge med herop

vort drikkevand i fare! - Vi må dog sige stop

Totalt forbudt i Frankrig, men ej i Danmarks land

Fossilt og klimafjendtligt!! Forstå det, hvem der kan.

 Mel.: Spurven sidder stum bag kvist....

Spurven sidder stum bag kvist

Hvad sker her med naturen

Det er så forfærd´lig trist,

snart lyder borets skurren

brum, brum, boret går

medens vagten kikker

Ned i jordens dyb det når,

hvor skiferlaget ligger.

Folk i Vendsyssel vågn op,

kom ud og protestere

sammen må vi sige stop,

så magtens mænd os ser.

Stop, stop borets gang,

Førend skaden den er sket.

Vejen dertil bliver lang,

har gassen først de set.